****

REPUBLIKA HRVATSKA PRIJEDLOG

VARAŽDINSKA ŽUPANIJA

 GRAD IVANEC

 **GRADSKO VIJEĆE**

KLASA: 810-01/19-01/09

URBROJ: 2186/12-02/03-19-1

Ivanec, 2019.

Temeljem odredbe članka 17. stavak 1. podstavak 3. Zakona o sustavu civilne zaštite („Narodne novine“ br. 82/15), a sukladno Odluci o donošenju Procjene rizika od velikih nesreća za Grad Ivanec („Službeni vjesnik Varaždinske županije“ br. 20/18 ) te Odluci o određivanju pravnih osoba od interesa za sustav civilne zaštite Grada Ivanca („Službeni vjesnik Varaždinske županije“ br. 75/2018) Gradsko vijeće Grada Ivanca na . sjednici održanoj 2019. godine, donosi

**Odluku**

**o izmjenama Odluke o određivanju pravnih osoba od**

**interesa za sustav civilne zaštite Grada Ivanca**

Članak 1.

U Odluci o određivanju pravnih osoba od interesa za sustav civilne zaštite Grada Ivanca („Službeni vjesnik Varaždinske županije“ br. 75/2018), u članku 1. mijenja se točka 1. i glasi

1. MIPCRO d.o.o. – Dr. Adalberta Georgijevića 3, Ivanec,

te se dodaje točka 7. koja glasi

 7. SOLIDA d.o.o. – Trg hrvatskih ivanovaca 9 a.

Članak 2.

Ova Odluka stupa na snagu osam dana nakon objave u Službenom vjesniku Varaždinske županije.

 PREDSJEDNICA GRADSKOG

 VIJEĆA GRADA IVANCA:

 Ksenija Sedlar Đunđek, dipl.oec.

**OBRAZLOŽENJE**

**UZ PRIJEDLOG ODLUKE O IZMJENAMA ODLUKE O ODREĐIVANJU**

**PRAVNIH OSOBA OD INTERESA ZA SUSTAV CIVILNE ZAŠTITE GRADA IVANCA**

**Pravna osnova**

Člankom 17. stavkom 1. podstavkom 3. Zakona o sustavu civilne zaštite („Narodne novine“ br. 82/15), propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave donosi Odluku o određivanju pravnih osoba od interesa za sustav civilne zaštite Grada Ivanca.

**Ocjena stanja, osnovna pitanja koja se uređuju ovom odlukom te svrha koja se želi postići uređenjem odnosa na predloženi način**

Zakon o sustav civilne zaštite („Narodne novine“ br. 82/15) u bitnome je promijenio sustav zaštite i spašavanja, odnosno, stupanjem na snagu ovog zakona prestao je važiti Zakon o zaštiti i spašavanju („Narodne novine br. 174/04, 79/07., 38/09, 127/10). Sustav civilne zašite ustrojava se na lokalnoj, područnoj (regionalnoj) i državnoj razini.

Ovom odlukom određuju se pravne osobe od interesa za sustav civilne zaštite na području Grada Ivanca s ciljem priprema u otklanjanju posljedica od velikih nesreća i katastrofa.

Pravne osobe od interesa za sustav civilne zaštite nositelji su posebnih zadaća u zaštiti i spašavanju. Za razradu dobivenih zadaća i usklađivanje s operativnim snagama istima će se dostaviti Izvod iz Plana djelovanja sustava civilne zaštite Grada Ivanca sa konkretnim zadaćama u sustavu civilne zaštite.

S pravnim osobama od interesa za sustav civilne zašite na području Grada Ivanca urediti će se međusobni odnosi svih sudionika u sustavu te će se definirati potrebni ljudski resursi i materijalna sredstva te rokovi u kojima će se uključiti u sustav civilne zaštite na području Grada Ivanca.

Kako je došlo do promjena u poslovanju prethodno imenovane pravne osobe i ona više ne može sudjelovati u sustavu civilne zaštite, odnosno, nije više od interesa za sustav civilne zaštite Grada Ivanca. Naime, pravna osoba više ne raspolaže sa odgovarajućim ljudskim kapacitetima te građevinskim strojevima i ne može biti na raspolaganju uslijed otklanjanja posljedica od velikih nesreća i katastrofa.

Slijedom toga potrebno je imenovati novu pravnu osobu ili osobe kako bi sustav mogao nastaviti sa svojim zadaćama i nesmetano funkcionirati.

Upravni odjel za lokalnu samoupravu,

 imovinu i javnu nabavu